Tjörnbron

Tjörnbron je zavesený cestný most premosťujúci fjord Askeröfjorden medzi ostrovmi Källön a Almön v blízkosti švédskeho mesta Stenungsund v provincii Västra Götaland. Je jedným z troch mostov zabezpečujúcich dopravné spojenie ostrova Tjörn so švédskou pevninou (ďalšími dvomi sú Källösundsbron a Stenungsöbron).

Pôvodným mostom spájajúcim Källön a Almön bol oblúkový most Almöbron. Jeho výstavba prebiehala v rokoch 1956 – 1960 a otvorený bol 15. júna toho roku. Finančné náklady na výstavbu mosta činili 28 mil. SEK. Celková dĺžka mosta bola  a hlavné oblúkové pole malo dĺžku rozpätia . Výška mostovky nad hladinou fjordu bola . Most bol zdemolovaný po tom, ako doň 18. januára 1980 o 01:30 počas hmly a tmy narazila loď na sypaný náklad MS Star Clipper a zničila hlavné oblúkové pole. Pri nešťastí prišlo o život osem osôb.

Výstavba nového zaveseného mosta sa začala v auguste ešte toho roku a ukončená bola v novembri 1981. Do dokončenia nového mosta premával medzi brehmi fjordu trajekt. Celková dĺžka nového mosta je  a dĺžka rozpätia hlavného zaveseného poľa je . Mostom prechádza trojpruhová cesta Länsväg 160 a mostovka je  široká. Hlavné pylóny sú  vysoké.

Galéria

Referencie

Iné projekty 

Architektúra z 1981
Zavesené mosty
Cestné mosty vo Švédsku